laion/Wikipedia-Exotic huggingface dataset:
টম কন্টি

টমাস অ্যান্টোনিও কন্টি (ইংরেজি: Thomas Antonio Conti; ২২ নভেম্বর ১৯৪১) হলেন একজন স্কটিশন অভিনেতা, মঞ্চ পরিচালক ও ঔপন্যাসিক। তিনি ১৯৭৯ সালে হুজ লাইফ ইজ ইট অ্যানিওয়ে? মঞ্চনাটকে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন। ১৯৮৩ সালে তিনি রোবেন, রোবেন চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্রসমূহ হল মেরি ক্রিসমাস, মিস্টার লরেন্স (১৯৮৩), আমেরিকান ড্রিমার (১৯৮৪), সেভিং গ্রেস (১৯৮৬), শার্লি ভ্যালেন্টাইন (১৯৮৯), ডেঞ্জারাস পার্কিং (২০০৭) ও প্যাডিংটন টু (২০১৭)। কন্টি ১৯৪১ সালের ২২শে নভেম্বর স্কটল্যান্ডের রেনফ্রিউশায়ারের পাইস্লি শহরে জন্মগ্রহণ করেন। তার মাতা মেইজি ম্যাকগোল্ডরিক ও পিতা আলফোনসো কন্টি, দুজনেই চুলবিন্যাসকারী ছিলেন। তিনি রোমান ক্যাথলিক পরিবারে বেড়ে ওঠলেও নিজেকে ধর্মবিরোধী দাবী করেন। তার পিতা ইতালীয় এবং মাতা আইরিশ বংশোদ্ভূত স্কটিশ। কন্টি ক্যাথলিক ধর্মাবলম্বীদের জন্য স্বাধীন বিদ্যালয় হ্যামিলটন পার্কে পড়াশোনা করেন এবং পরে গ্লাসগোর রয়্যাল কনজারভেটরিতে অভিনয়ের প্রশিক্ষণ গ্রহণ করেন। কন্টি ১৯৫৯ সালে ডান্ডি রিপারটরিতে অভিনয় জীবন শুরু করেন। ১৯৭৯ সালে ব্রডওয়ে মঞ্চে হুজ লাইফ ইজ ইট অ্যানিওয়ে? নাটকে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। একই বছর লন্ডনের গ্যারিক থিয়েটারে আনওয়েল নাটকে জেফ্রি বার্নার্ড চরিত্রে অভিনয় করেন। "Tom Conti Biography (1941-)"। ফিল্ম রেফারেন্স। সংগ্রহের তারিখ ২২ ফেব্রুয়ারি ২০১৯।  "Who is Tom Conti? Shirley Valentine actor stars in Celebrity 5 Go Barging"। দ্য সান (ইংরেজি ভাষায়)। ২ আগস্ট ২০১৮। সংগ্রহের তারিখ ২২ ফেব্রুয়ারি ২০১৯।  "Sent to a prison camp for being Italian"। বিবিসি নিউজ (ইংরেজি ভাষায়)। ২৭ এপ্রিল ২০১৩। সংগ্রহের তারিখ ২২ ফেব্রুয়ারি ২০১৯।  "11 angry men... and Tom Conti"। দি ইন্ডিপেন্ডেন্ট (ইংরেজি ভাষায়)। ১৫ মার্চ ২০১৫। সংগ্রহের তারিখ ২২ ফেব্রুয়ারি ২০১৯।  নিকাহ, রয়া (৬ মার্চ ২০১১)। "Tom Conti: Fidelity is overrated"। দ্য ডেইলি টেলিগ্রাফ (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  উইকিমিডিয়া কমন্সে টম কন্টি সংক্রান্ত মিডিয়া রয়েছে। ইন্টারনেট মুভি ডেটাবেজে টম কন্টি  (ইংরেজি) রটেন টম্যাটোসে টম কন্টি (ইংরেজি)
মগটুলা ইউনিয়ন

মগটুলা ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন। ময়মনসিংহ জেলা হতে ৩৬ কিলোমিটার দক্ষিণে ঈশ্বরগঞ্জ উপজেলার অধীনস্থ মগটুলা ইউনিয়ন পরিষদ কার্যালয় অবস্থিত। মগটুলা ইউনিয়নের পূর্বে মাইজবাগ ইউনিয়ন, ‍পশ্চিমে রাজীবপুর ইউনিয়ন, দক্ষিণে নান্দাইল উপজেলা এবং উত্তরে বড়হিত ও মাইজবাগ ইউনিয়ন অবস্থিত। জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে মগটুলা ইউনিয়নে পুরুষ ও নারীর সংখ্যা যথাক্রমে ১৫,৬৮৭ এবং ১৫,২৩৫ জন। মগটুলা ইউনিয়নের ভিতর দিয়ে যে সকল রাস্তা রয়েছে, সে সকল রাস্তা দিয়ে- পিক-আপ, অটোরিক্সা, সিএনজি, রিক্সা, ভেন, মটর সাইকেলইত্যাদি গাড়ী মালামাল ও যাত্রী নিয়ে চলাচল করে থাকে। ময়মনসিংহ হইতে বাস যোগে ঈশ্বরগঞ্জ অথবা মাইজবাগ বাসস্টেশনে নেমে তারপর অটো রিক্সা যোগে মগটুলা ইউনিয়ন পরিষদ কার্যালয়ে যাওয়া যায়। এই উপজেলার অধিকাংশ মানুষ ইসলাম ধর্মাবলম্বী। হিন্দুধর্ম এখানে দ্বিতীয় বৃহত্তম ধর্ম। "সংরক্ষণাগারভুক্ত অনুলিপি"। ৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২১।  "মগটুলা ইউনিয়নে উন্মুক্ত বাজেট ঘোষণা | সারাদেশ | The Daily Ittefaq"। archive1.ittefaq.com.bd। ২০১৯-১২-২০ তারিখে মূল থেকে আর্কাইভ করা। সংগ্রহের তারিখ ২০১৯-১২-২০।
বাংলাদেশের বিপন্ন ভাষাসমূহের তালিকা

বাংলাদেশে বিপন্ন হিসেবে চিহ্নিত বেশকিছু ভাষা রয়েছে। এ ভাষাগুলো ব্যবহার করা লোকের সংখ্যা খুবই কম। এসব স্থানীয় ভাষাভাষী লোকেরা নিশ্চিহ্ন হয়ে গেলে ভাষাটি বিলুপ্ত হিসেবে চিহ্নিত হয়। ইউনেস্কো "নিরাপদ" (বিপন্ন নয়) ও বিলুপ্ত ভাষার মধ্যে চারটি ধাপ নির্দিষ্ট করেছে: সুরক্ষিত নয় স্পষ্টত বিপন্ন গুরুতরভাবে বিপন্ন সঙ্কটাপন্ন বাংলাদেশ পরিসংখ্যান ব্যুরোর ২০১১ সালের তথ্যানুসারে বাংলাদেশে ২৭টি ক্ষুদ্র নৃতাত্ত্বিক জনগোষ্ঠীর প্রায় ১৭,৮৪,০০০ জন বাস করে। বাংলাদেশের নৃতত্ত্ববিজ্ঞানী ও আদিবাসী নেতাদের দেওয়া তথ্যানুসারে বাংলাদেশে মোট ৪৮টি আদিবাসী জনগোষ্ঠীর প্রায় ৫ মিলিয়ন মানুষ রয়েছে। তাদের মধ্যে ৪টি ভাষাগোষ্ঠীর প্রায় ৩০টি ভাষা প্রচলিত। এর মধ্যে ১২-১৮টি ভাষা বিভিন্ন মাত্রায় বিপন্ন। ঢাকায় অবস্থিত সরকারি প্রতিষ্ঠান আন্তর্জাতিক মাতৃভাষা ইনস্টিটিউট (আইএমএলআই) বাংলাসহ ৩৭টি ভাষা সংরক্ষণ ও সুসংবদ্ধ করার প্রকল্প হাতে নেয়। এদের মধ্যে আবার মাত্র ৪টি ভাষার নিজস্ব লিপি রয়েছে- চাকমা, মারমা, ম্রো ও মৈতৈ মণিপুরী ভাষা। রাজশাহীতে বসবাসকারী কিছু জনগোষ্ঠী হিন্দি, বাংলা, উর্দু ও অন্যান্য ভাষার কিছু বর্ণ নিয়ে "সাদরি" ভাষা ব্যবহার করেন। সিলেটের চা-বাগানে তেলুগু, সাঁওতালি, নেপালি ও রাই সম্প্রদায় এটি লিঙ্গুয়া ফ্রাঙ্কা হিসেবে ব্যবহার করে। বাংলাদেশের দক্ষিণ-পূর্বে চট্টগ্রামের বনভূমি ও পার্বত্য অঞ্চলে উল্লেখযোগ্য সংখ্যক আদিবাসীদের বসবাস। এদের অর্ধেকের জন্যই প্রাতিষ্ঠানিক শিক্ষার ব্যবস্থা নেই। পার্বত্য চট্টগ্রামের প্রায় ৮% আদিবাসী শিশু প্রাথমিক শিক্ষা এবং মাত্র ২% মাধ্যমিক শিক্ষা সম্পন্ন করে। অধিকাংশ শিশু পাঠ্যপুস্তকের বাংলা লেখা ভালোভাবে পড়তে ও বুঝতে পারে না। যথোপযুক্ত সামাজিক ও অর্থনৈতিক স্বীকৃতির অভাবে বাংলাদেশের উত্তর-পূর্বাঞ্চলের হাড়ি, বনাই, ডলুই, রাজবংশী প্রভৃতি জাতিগোষ্ঠী তাদের নিজস্ব ভাষার বদলে বাংলার ব্যবহার শুরু করেছে। এছাড়াও ঢাকার আন্তর্জাতিক মাতৃভাষা ইনস্টিটিউট আরও কয়েকটি ভাষাকে বিপন্ন বলে চিহ্নিত করেছে- লুসাই (৯৫৯ জন), খুমি (৩৩৬৯ জন), খিয়াঙ (৩৮৯৯ জন), রেঙমাটিয়া (৪০ জন) এবং পাত্র (২০৩ জন)। Atlas of the World’s Languages in Danger। Memory of Peoples (ইংরেজি ভাষায়) (৩য় সংস্করণ)। ইউনেস্কো। ২০১০। আইএসবিএন 978-92-3-104096-2। সংগ্রহের তারিখ ১১ এপ্রিল ২০১৫।  মুক্তশ্রী চাকমা সাথী (৩০ মে ২০১৪)। "Disappearing Mother Tongues" (পিডিএফ)। ঢাকা ট্রিবিউন (ইংরেজি ভাষায়)। পৃষ্ঠা ৮। ৬ মার্চ ২০১৬ তারিখে মূল (পিডিএফ) থেকে আর্কাইভ করা।  Special Correspondent, "Disappearing indigenous languages ওয়েব্যাক মেশিনে আর্কাইভকৃত ২৮ ফেব্রুয়ারি ২০১৯ তারিখে", BD Chronicles, 21 February 2015 Emran Hossain (১৮ অক্টোবর ২০০৯)। "30 Adivasi languages on verge of extinction"। দ্য ডেইলি স্টার (ইংরেজি ভাষায়)। ১৮ মে ২০১৫ তারিখে মূল থেকে আর্কাইভ করা।  Endangered Language Alliance। "Bangladesh: Some endangered languages" (পিডিএফ) (ইংরেজি ভাষায়)। এনডেঞ্জারড ল্যাঙ্গুয়েজ অ্যালায়েন্স। ৬ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ অক্টোবর ২০১২।
জুলি ওয়াল্টার্স

ডেম জুলিয়া ম্যারি ওয়াল্টার্স, ডিবিই (ইংরেজি: Julia Mary Walters; ২২ ফেব্রুয়ারি ১৯৫০) হলেন একজন ইংরেজ অভিনেত্রী ও লেখিকা। তিনি চারটি বাফটা টিভি পুরস্কার, দুটি বাফটা চলচ্চিত্র পুরস্কার, একটি বাফটা ফেলোশিপ ও একটি গোল্ডেন গ্লোব পুরস্কার অর্জন করেছেন। তিনি দুইবার একাডেমি পুরস্কারের মনোনয়ন লাভ করেছেন, প্রথমটি শ্রেষ্ঠ অভিনেত্রী বিভাগে এবং দ্বিতীয়টি শ্রেষ্ঠ পার্শ্ব অভিনেত্রী বিভাগে। ওয়াল্টার্স ১৯৮৩ সালে এডুকেটিং রিটা চলচ্চিত্র নাম ভূমিকায় অভিনয় করে আন্তর্জাতিক অঙ্গনে পরিচিতি লাভ করেন। তিনি এই চরিত্রে ওয়েস্ট এন্ডের মঞ্চনাটকে প্রথম অভিনয় করেছিলেন এবং চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি বিলি ইলিয়ট (২০০০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। টেলিভিশনে তিনি ভিক্টোরিয়া উডের সাথে যৌথভাবে কয়েকটি টেলিভিশন অনুষ্ঠানে কাজ করেন, তন্মধ্যে রয়েছে উড অ্যান্ড ওয়াল্টার্স (১৯৮১), ভিক্টোরিয়া উড অ্যাজ সিন অন টিভি (১৯৮৫-৮৭), প্যাট অ্যান্ড মার্গারেট (১৯৯৪), এবং ডিনারলেডিজ (১৯৯৮-২০০০)। তিনি মাই বিউটিফুল সন (২০০১), মার্ডার (২০০২), দ্য ক্যান্টারবারি টেলস্‌ (২০০৩), এবং মো (২০১০)-এ অভিনয় করে চারবার বাফটা টিভি পুরস্কার অর্জন করেছেন। তিনি ২০০৯ সালে আ শর্ট স্টে ইন সুইজারল্যান্ড টিভি চলচ্চিত্রে অভিনয় করে শ্রেষ্ঠ অভিনেত্রী বিভাগে একটি আন্তর্জাতিক এমি অর্জন করেন। মঞ্চে তিনি ২০০১ সালে অল মাই সন্স নাটকে অভিনয় করে শ্রেষ্ঠ অভিনেত্রী বিভাগে লরন্স অলিভিয়ে পুরস্কার অর্জন করেন। হার্ডিং, লরা (১৭ জুলাই ২০১৮)। "Julie Walters burst into tears during Mamma Mia damehood celebration"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  "Julie Walters Biography (1950-)"। ফিল্ম রেফারেন্স। সংগ্রহের তারিখ ২২ ফেব্রুয়ারি ২০১৯।  উইকিমিডিয়া কমন্সে জুলি ওয়াল্টার্স সংক্রান্ত মিডিয়া রয়েছে। ইন্টারনেট মুভি ডেটাবেজে জুলি ওয়াল্টার্স  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে জুলি ওয়াল্টার্স
দ্য বোট রেস

দ্য বোট রেস হল একটি বার্ষিক নৌকা বাইচ প্রতিযোগিতা, যা অক্সফোর্ড ইউনিভার্সিটি বোট ক্লাব ও ক্যামব্রিজ ইউনিভার্সিটি বোট ক্লাবের মধ্যে অনুষ্ঠিত হয়। প্রতিযোগিতা পুরুষ ও মহিলা উভয়ের জন্য আলাদাভাবে লন্ডনের টমাস নদীতে হয়। প্রতি নৌকায় আট জন উন্মুক্ত ওজনের মাঝি থাকেন। এটি ইউনিভার্সিটি বোট রেস বা অক্সফোর্ড ও ক্যামব্রিজ বোট রেস নামেও পরিচিত। পুরুষদের প্রতিযোগিতা প্রথম ১৮২৯ সালে অনুষ্ঠিত হয় এবং প্রথম বিশ্বযুদ্ধের পর ১৮৫৬ সাল থেকে বাৎসরিকভাবে অনুষ্ঠিত হয়ে আসছে। মহিলাদের প্রথম প্রতিযোগিতা ১৯২৭ সালে অনুষ্ঠিত হয় এবং ১৯৬২ সাল থেকে বাৎসরিকভাবে অনুষ্ঠিত হচ্ছে। ২০১৫ সাল হতে, মহিলাদের প্রতিযোগিতাও একই দিনে একই মাঠে অনুষ্ঠিত হয়, দুটি প্রতিযোগিতা একত্রিত করায় সেই থেকে এটি দ্য বোট রেস নামেই পরিচিত হয়ে উঠে। এই ঐতিহ্য শুরু হয় চার্লস ম্যারিভাল ও তার পুরাতন হ্যারো স্কুলের বন্ধু চার্লস ওয়ার্ডসওয়ার্থ কর্তৃক ১৮২৯ সালে, চার্লস ম্যারিভাল ক্যাব্রিজ বিশ্ববিদ্যালয়ের সেন্ট জন্স কলেজের ছাত্র ছিলেন এবং চার্লস ওয়ার্ডসওয়ার্থ অক্সফোর্ট বিশ্ববিদ্যালয়ের খিষ্ট চার্চের ছাত্র ছিলেন। হেনলি অন থমাসে অনুষ্ঠিত একটি প্রতিযোগিতায় ক্যামব্রিজ বিশ্ববিদ্যালয় অক্সফোর্ট বিশ্ববিদ্যালয়কে চ্যালেঞ্জ করে কিন্তু তারা সহজভাবে হেরে যায়।
হোটেল রুয়ান্ডা

হোটেল রুয়ান্ডা (ইংরেজি ভাষায়: Hotel Rwanda) ১৯৯৪ সালের রুয়ান্ডার গণহত্যার উপর ভিত্তি করে নির্মীত চলচ্চিত্র। সিনেমাটি পরিচালনা করেছেন উত্তর আয়ারল্যান্ডীয় পরিচালক টেরি জর্জ। মার্কিন যুক্তরাষ্ট্র, যুক্তরাজ্য, ইতালি ও দক্ষিণ আফ্রিকার যৌথ প্রযোজনায় নির্মীত এই ছবিটি ২০০৪ সালে মুক্তি পেয়েছিল। দুই প্রতিযোগী স্বাধীন চলচ্চিত্র স্টুডিও লায়ন্‌স গেট ফিল্ম্‌স ও ইউনাইটেড আর্টিস্ট্‌স যৌথভাবে এই ছবির জন্য কাজ করেছে। ছবির শুটিং হয়েছে মূলত দক্ষিণ আফ্রিকাতে। অবশ্য কিছু দ্বিতীয় ইউনিট শুটিং রুয়ান্ডার রাজধানী কিগালিতে করা হয়েছে। হোটেল রুয়ান্ডাকে অনেকেই আফ্রিকান শিন্ডলার্‌স লিস্ট হিসেবে আখ্যায়িত করেছেন। ছবিটি মুক্তি পাওয়ার ঠিক ১০ বছর আগে রুয়ান্ডাতে মানব ইতিহাসের অন্যতম জঘন্য গণহত্যা সংঘটিত হয়েছিল। দিন-রাত ২৪ ঘণ্টা নানান ধরনের খবরের ভিড়ে এই গণহত্যার সংবাদ আন্তর্জাতিক মিডিয়াতে খুব কমই স্থান পেয়েছিল। এই সুযোগেই গণহত্যা বিভৎস রূপ ধারণ করেছিল। মাত্র তিন মাসে ৮০০,০০০ লোককে নৃশংসভাবে হত্যা করা হয়েছিল। হুটু গোষ্ঠীর আগ্রাসী লোকেরা বিদ্রোহী টাট্‌সি গোষ্ঠীর মানুষদের হত্যা করে। সে সময় কিগালির এক সাধারণ হোটেল কর্মকর্তা পল রুসেসাবেগিনা প্রায় ১২৬৮ জন হুটু ও টাট্‌সি শরণার্থীকে রক্ষা করেন। তিনি অত্যন্ত প্রতিকূল পরিস্থিতিতে এদের সবাইকে নিজের হোটেলে (হোটেল মি কোলিন) আশ্রয় দিয়েছিলেন। সম্পূর্ণ সত্য এই ঘটনা অবলম্বনেই ছবিটি নির্মীত হয়েছে। রুসেসাবেগিনা চরিত্রে অভিনয় করেছেন Don Cheadle। Don Cheadle - পল রুসেসাবেগিনা Sophie Okonedo - টাটিয়ানা রুসেসাবেগিনা Nick Nolte as কর্নেল অলিভার (বাস্তবে Roméo Dallaire) Fana Mokoena - জেনারেল অগাস্টিন বিজিমংগু Joaquin Phoenix - সাংবাদিক জ্যাক ড্যাগলিশ জঁ রেনো - স্যাবিনা এয়ারলাইন্‌সের সভাপতি মিস্টার টিলেন্‌স Desmond Dube - ডুবে Hakeem Kae-Kazim - জর্জ রুটাগান্ডা প্রায় সব সমালোচকই ছবিটির প্রশংসা করেছেন। রটেন টম্যাটোস-এ শতকরা ৯২ জনই ইতিবাচক সমালোচনা করেছেন। মেটাক্রিটিক-এ রেটিং ৭৯% এবং সেখানে দর্শকরা ১০ এর মধ্যে ৮.৫। আইএমডিবি রেটিং ৮.৪। যুক্তরাষ্ট্রে এটা প্রথমে "R" রেটিং পেয়েছিল। কিন্তু এটি গুটিকয়েক ছবির একটি যেগুলো পুনরায় আবেদনের মাধ্যমে এই রেটিং এড়াতে পেরেছে। কিছু নৃশংস দৃশ্যের জন্য শেষে একে "PG-13" রেটিং দেয়া হয়। ছবিটি তিনটি ক্ষেত্রে একাডেমি পুরস্কার মনোনয়ন লাভ করে: সেরা অভিনেতা, সেরা পার্শ্ব অভিনেতা এবং সেরা মৌলিক চিত্রনাট্য। অবশ্য কোনটিই জিততে পারেনি। অ্যামেরিকান ফিল্ম ইনস্টিটিউট ছবিটিকে সর্বকালের সেরা "প্রেরণাদায়ক চলচ্চিত্রের" তালিকায় এটিকে ৯০তম স্থান দিয়েছে। চলচ্চিত্র সমালোচক রিচার্ড রোপার বলেন, এটা তার জীবনে দেখা সেরা প্রেরণাদায়ক ছবিগুলোর একটা এবং তিনি একে ২০০৪ সালের সেরা ছবি হিসেবে মনোনীত করেন। রজার ইবার্ট ছবিটিকে ৪ তারকা দিয়েছেন এবং ২০০৪ সালের সেরা ছবির তালিকায় ৯ নম্বরে স্থান দিয়েছেন। ইবার্টের ওয়াবসাইটে হোটেল রুয়ান্ডার পাতায় অন্যান্য সমালোচনাগুলোরও লিংক দেয়া আছে। প্রাতিষ্ঠানিক ওয়েবসাইট ইন্টারনেট মুভি ডেটাবেজে হোটেল রুয়ান্ডা (ইংরেজি) Filming the Unfilmable - The challenge of the genocide movie Hotel Rwanda at the আধ্যাত্মিক দিক দিয়ে গুরুত্বপূর্ণ সেরা ১০০ চলচ্চিত্র - আর্টস অ্যান্ড ফেইথের তালিকা হোটেল রুয়ান্ডা নিয়ে Don Cheadle এর সাক্ষাৎকার ইম্‌মর্টাল চ্যাপলেইন্‌স ফাউন্ডেশন রুসেসাবেগিনাকে সম্মানিত করেছে এবং ছবির কাহিনীকে সম্পূর্ণ ঠিক বলে স্বীকৃতি দিয়েছে
পাটনা মেট্রো

পটনা মেট্রো ভারতের বিহার রাজ্যের রাজধানী পাটনা শহরের জন্য একটি পরিকল্পিত দ্রুতগামী গণপরিবহন ব্যবস্থা। এটি পটনা মেট্রো রেল কর্পোরেশনের মালিকানাধীন এবং পরিচালিত হবে। এটি পিপিপি চুক্তিতে নির্মিত হবে আনুমানিক ₹১৩,৪১১.৭৭ কোটি টাকা(মার্কিন ডলার ২ বিলিয়ন) ব্যয়ে। ১৪ সেপ্টেম্বর ২০১১ সালে ভারতের পরিকল্পনা কমিশন পটনা মেট্রো'র অনুমোদন দেয়। সরকারি - বেসরকারি অংশীদারত্বের (পাবলিক-প্রাইভেট পার্টনারশিপ) চুক্তির অধীনে দুটি রুটে মেট্রো রেল চালু করা হবে। ২০২৪ সালের মধ্যে মেট্রো রেল দুটি করিডোরে চলবে বলে আশা করা হচ্ছে। প্রথম পর্বের জন্য- পূর্ব-পশ্চিম করিডোর এবং উত্তর-দক্ষিণ করিডোর যথাক্রমে দানাপুর থেকে মিঠাপুর বাস স্ট্যান্ড এবং পটনা রেলওয়ে স্টেশন থেকে প্রস্তাবিত আইএসবিটি পর্যন্ত বিস্থিত। মেট্রো রেল ব্যবস্থাটি ১৫.৩৮ কিলোমিটার উত্তলিত রেলপথে এবং ১৫.৭৫ কিলোমিটার ভূগর্ভস্থপথে নির্মিত হবে। দ্বিতীয় পর্যায়ে, বাইপাস চৌকী মিঠাপুর থেকে দিদারগঞ্জ পর্যন্ত মেট্রো রেল নির্মিত হবে ট্রান্সপোর্ট নগর হয়ে জাতীয় সড়ক ৩০ বরাবর উত্তলিত পথে বাইপাস রোডের পাশে এবং তৃতীয় পর্যায় বাইপাস চক মিঠাপুর থেকে ফুলবাড়ী শরীফ এআইএমএস পর্যন্ত মেট্রো নির্মিত হবে অনাসাবাদের মধ্য দিয়ে জাতীয় সড়ক ৩০ বরাবর। চতুর্থ পর্যায় দিদারগঞ্জ থেকে ফাতুহু জেএন পর্যন্ত মেট্রো রেল নির্মান করা হবে। পথ ১ : "Chief secretary OKs metro rail's DPR"।  "Patna Metro will run in 3 phase"। Dainik Jagran। ২৩ অক্টোবর ২০১৩। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৩।  "Patna gets Green Signal for Metro Railway – RailNews Media India Ltd"। www.railnews.co.in। ১০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৮।  IANS (১৭ জুন ২০১৪)। "Patna gets nod for metro train"। ৫ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৮ – Business Standard-এর মাধ্যমে।  "Bihar fast-tracks Patna Metro rail project"। Zee News। ১৪ নভেম্বর ২০১৪। ২৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২২ মে ২০১৫।  "RITES to submit draft DPR for Patna metro rail project by May"। Hindustan Times। ৯ এপ্রিল ২০১৫। ২৬ মে ২০১৫ তারিখে মূল থেকে আর্কাইভ করা। সংগ্রহের তারিখ ২২ মে ২০১৫।  "Speed corridors on track 31.49km plan for Metro phase I"। The Telegraph। Calcutta, India। ২৩ অক্টোবর ২০১৩। ২৯ অক্টোবর ২০১৩ তারিখে মূল থেকে আর্কাইভ করা।  "Delhi, Chennai type ISBT in Patna"। The Times Of India। ৪ জুলাই ২০১৩।  "Metro rail final route map - Dainik Jagran"। epaper.jagran.com। ২৩ অক্টোবর ২০১৩। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৩।  Patna Metro – official website Patna Metro Rail Map Patna Metro on Facebook
আন্তর্জাতিক চা দিবস

আন্তর্জাতিক চা দিবস প্রতি বছর ২১ মে উদযাপিত হয়। ভারত বাংলাদেশ, শ্রীলঙ্কা, নেপাল, ভিয়েতনাম, ইন্দোনেশিয়া, কেনিয়া, মালাউই, মালয়েশিয়া, উগান্ডা ও তানজানিয়ার মতো চা উৎপাদনকারী দেশসমূহ ২০০৫ সাল থেকে প্রতি বছর এই দিবসটি উদযাপন করে আসছে। পূর্বে ১৫ ডিসেম্বর আন্তর্জাতিক চা দিবস পালন করা হতো। ২০১৯ সালে, চা সংক্রান্ত আন্তঃসরকারি গোষ্ঠী ২১ মে আন্তর্জাতিক চা দিবস উদযাপনের সিদ্ধান্ত নেয়। আন্তর্জাতিক চা দিবসের উদ্দেশ্য হলো চা-কর্মী ও উৎপাদকদের ওপর বৈশ্বিক বাণিজ্যের প্রভাব সরকার ও জনগণের সামনে তুলে ধরা এবং অর্থনৈতিক সমর্থন ও ন্যায্য বাণিজ্যের সংযোগ স্থাপন করা। ২০০৪ সালে বিশ্ব সামাজিক সম্মেলনের পর ২০০৫ সালে প্রথম আন্তর্জাতিক চা দিবস উদ্‌যাপিত হয় ভারতের নতুন দিল্লিতে। পরবর্তীতে ২০০৬ ও ২০০৮ সালে দিবসটি উদ্‌যাপনের আয়োজন করে শ্রীলঙ্কা। আন্তর্জাতিক চা দিবস উদ্‌যাপন ও এর সাথে সম্পর্কিত বিশ্ব চা সম্মেলন যৌথভাবে বিভিন্ন শ্রমকল্যাণ সমিতি আয়োজন করে থাকে। ২০১৫ সালে ভারত সরকার খাদ্য ও কৃষি সংস্থার মাধ্যমে দিবসটির উদ্‌যাপন আরো বিস্তৃত করার প্রস্তাব দেয়। জাতিসংঘের খাদ্য ও কৃষি সংস্থার সিদ্ধান্ত অনুযায়ী ২০২০ সাল থেকে ২১ মে দিবসটিকে আন্তর্জাতিক চা দিবস হিসেবে পালন করার কথা ঘোষণা করা হয়। চা "জাতীয় চা দিবস আজ"। Jugantor (ইংরেজি ভাষায়)। সংগ্রহের তারিখ ২০২২-০৬-১৯।  "International Tea Day"। Confederation of Indian Small Tea Growers Association। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৫।  বিশ্বজুড়ে দৈনিক ২ বিলিয়ন কাপ চা পান করেন মানুষ, জাগো নিউজ টুয়েন্টি ফোর ডটকম, ২১ মে ২০২৩ "South Asian tea workers call for International Tea day"। সানডে টাইমস, শ্রীলঙ্কা। সংগ্রহের তারিখ ১৫ ডিসেম্বর ২০১৫।  "International Tea Day: Consumers Demand a Fair Cuppa"। ফেয়ারট্রেড কানাডা। ১১ জানুয়ারি ২০১০। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৫।  "International Tea Day 2005 Report" (পিডিএফ)। শিক্ষা ও যোগাযোগ কেন্দ্র। ২ মার্চ ২০০৬। সংগ্রহের তারিখ ১৫ ডিসেম্বর ২০১৫।  "'Tea day' proposal to UN"। দ্য টেলিগ্রাফ। সংগ্রহের তারিখ ১৫ ডিসেম্বর ২০১৫।  শিক্ষা ও যোগাযোগ কেন্দ্র (আন্তর্জাতিক চা দিবস উদ্‌যাপনের ছবিসহ) ভারতীয় চা সংঘ
টেরি জর্জ

টেরি জর্জ (জন্ম: ২০শে ডিসেম্বর, ১৯৫২) আয়ারল্যান্ডীয় চলচ্চিত্র পরিচালক ও চিত্রনাট্যকার। তার জন্ম এবং বেড়ে উঠা বেলফাস্টে। তার অনেকগুলোই ছবিই উত্তর আয়ারল্যান্ডের সমস্যা নিয়ে। উত্তর আয়ারল্যান্ড নিয়ে করা ছবিগুলো হচ্ছে দ্য বক্সার, সাম মাদার্‌স সন, এবং ইন দ্য নেই অফ দ্য ফাদার। তার একটি বিখ্যাত সিনেমা হল হোটেল রুয়ান্ডা। রুয়ান্ডার গণহত্যা নিয়ে করা এই ছবিটি তিনটি ক্ষেত্রে অস্কার মনোনয়ন লাভ করেছিল। তিনি নিজে সেরা মৌলিক চিত্রনাট্যের জন্য মনোনয়ন লাভ করেছিলেন। অবশ্য জয়ী হতে পারেননি। তিনি উত্তর আয়ারল্যান্ডের কাউন্টি ডাউন এবং মার্কিন যুক্তরাষ্ট্রের নিউ ইয়র্ক এই দুই স্থানেই পালা করে থাকেন। The Boxer - রচনা In the Name of the Father - চিত্রনাট্যকার ও সহকারী পরিচালক Some Mother's Son - পরিচালনা ও চিত্রনাট্য Hart's War - চিত্রনাট্য হোটেল রুয়ান্ডা - পরিচালনা ও চিত্রনাট্য Reservation Road - পরিচালনা ইন্টারনেট মুভি ডেটাবেজে টেরি জর্জ (ইংরেজি)
দারুচিনি দ্বীপ (উপন্যাস)

দারুচিনি দ্বীপ জনপ্রিয় ঔপন্যাসিক হুমায়ূন আহমেদ এর শুভ্রকে নিয়ে লেখা উপন্যাসগুলোর মধ্যে অন্যতম। এটি একটি বহুল পঠিত উপন্যাস। ১৯৯১ সালের একুশে বই মেলায় অনুপম প্রকাশনী হতে প্রথম প্রকাশিত হয়। উপন্যাসে কানাবাবা নামে খ্যাত শুভ্র এবং তার বন্ধু-বান্ধবরা প্রবাল দ্বীপ সেন্ট মার্টিনে যাওয়ার আয়োজন করে। পুরো উপন্যাসটিতে শুধু তাদের সমুদ্রে যাওয়ার আয়োজন এবং না যেতে পারার আশঙ্কাটুকুই বর্ণিত হয়েছে। কিন্তু উপন্যাসটির শেষ পর্যন্ত তারা সমুদ্রে যেতে পারেনি। উপন্যাস শেষ হয় এর পাত্র-পাত্রীদের সমুদ্রযাত্রার উদ্দেশ্যে ট্রেনে চড়ার দৃশ্য দিয়ে। লেখকের ভাষায়, তিনি এই উপন্যাসে তার পাত্র-পাত্রীদেরকে সমুদ্রে নিয়ে যেতে পারেননি, তার কারণ তিনি নিজেই তখনও সমুদ্রে যাননি। পরবর্তীতে অবশ্য তিনি দারুচিনি দ্বীপ এর দ্বিতীয় খন্ড রূপালী দ্বীপ রচনা করেন, যেখানে তাদের মিশন দারুচিনি দ্বীপ পূর্ণতা লাভ করে। দারুচিনি দ্বীপ উপন্যাসটি নিয়ে ২০০৭ সালে অভিনেতা এবং নির্মাতা তৌকির আহমেদ ইমপ্রেস টেলিফিল্ম থেকে একই শিরোনামে দারুচিনি দ্বীপ চলচ্চিত্র নির্মাণ করেন। এতে শুভ্র চরিত্রে অভিনয় করেন চিত্রনায়ক রিয়াজ এবং নায়িকা জরীর চরিত্রে অভিনয় করেন লাক্স-চ্যানেল আই সুপারস্টার ২০০৬ মম। চলচ্চিত্রটি হুমায়ূন আহমদকে ঐ বছর শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার এনে দেয় "দারুচিনি দ্বীপ - হুমায়ূন আহমেদ"। www.rokomari.com। ২০২০-০১-২৮ তারিখে মূল থেকে আর্কাইভ করা। সংগ্রহের তারিখ ২০২০-০১-২৮।  "উনিশের উচ্ছ্বাসে ইমপ্রেসের উনিশ ছবি"। চ্যানেল আই অনলাইন। ২০১৭-০৯-২৫। ২০২০-০৪-২৪ তারিখে মূল থেকে আর্কাইভ করা। সংগ্রহের তারিখ ২০২০-০১-২৮।  গুডরিডসে দারুচিনি দ্বীপ হুমায়ূন আহমেদ প্রবেশদ্বার
জন মিলস (অভিনেতা)

স্যার জন মিলস, সিবিই (ইংরেজি: John Mills; জন্ম: লুইস আর্নেস্ট ওয়াটস মিলস, ২২ ফেব্রুয়ারি ১৯০৮ - ২৩ এপ্রিল ২০০৫) ছিলেন একজন ইংরেজ অভিনেতা। তিনি সাত দশকের কর্মজীবনে তিনি ১২০টির অধিক চলচ্চিত্রে অভিনয় করেছেন। তিনি রায়ান্‌স ডটার (১৯৭০) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ গ্রেট এক্সপেক্টেশন্স (১৯৪৬), হবসন্‌স চয়েস (১৯৫৪), টাইগার বে (১৯৫৯), দ্য রং বক্স (১৯৬৬), এবং গান্ধী (১৯৮২)। মিলস ঔপন্যাসিক ও নাট্যকার ম্যারি হেইলি বেলকে বিয়ে করেন। ১৯৬০ সালে তাকে সিবিই এবং ১৯৭৬ সালে নাইটহুডে ভূষিত করা হয়। ১৯৮০ সালে তার আত্মজীবনী আপ ইন দ্য ক্লাউডস, জেন্টলমেন প্লিজ প্রকাশিত হয়। জন মিলস ১৯০৮ সালের ২২শে ফেব্রুয়ারি নরফোকের নর্থ এমহামে জন্মগ্রহণ করেন। তার পিতা লুইস মিলস ছিলেন গণিতের শিক্ষক এবং মাতা এডিথ বেকার থিয়েটারের বক্স অফিস ব্যবস্থাপক। মিলসের শৈশব কাটে বেল্টনের এক গ্রামে, যেখানে তার পিতা গ্রামের স্কুলের প্রধান শিক্ষক ছিলেন। তিনি ছয় বছর বয়সে প্রথম তার স্কুলের হলে এক কনসার্টে অভিনয় করে প্রথম অভিনয়ের প্রতি আগ্রহী হন। ১৯২৯ সালের পূর্ব পর্যন্ত তিনি গাইন্সবারা রোড ফেলিক্সস্টোতে বসবাস করতেন। তার বড় বোন অ্যানেট মিলস বিবিসি টেলিভিশনের মাফিন দ্য মিউল (১৯৪৬-৫৫)-এর উপস্থাপিকা। "Sir John Mills | British actor"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  ম্যাকফারলেন, ব্রায়ান (জানুয়ারি ২০০৯)। Mills, Sir John Lewis Ernest Watts (1908–2005), actor | Oxford Dictionary of National Biography (ইংরেজি ভাষায়)। অক্সফোর্ড বিশ্ববিদ্যালয় প্রেস। সংগ্রহের তারিখ ২২ ফেব্রুয়ারি ২০১৯।  পুলেইন, টিম (২৫ এপ্রিল ২০০৫)। "Obituary: Sir John Mills"। দ্য গার্ডিয়ান (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  "Desert Island Discs, Sir John Mills"। বিবিসি বেতার ফোর (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  উইকিমিডিয়া কমন্সে জন মিলস (অভিনেতা) সংক্রান্ত মিডিয়া রয়েছে। ইন্টারনেট মুভি ডেটাবেজে জন মিলস  (ইংরেজি)
মুখ্যমন্ত্রী (ভারত)

ভারতীয় প্রজাতন্ত্রে মুখ্যমন্ত্রীগণ হলেন ভারতের ২৮টি রাজ্য ও দু’টি কেন্দ্রশাসিত অঞ্চলের (দিল্লি ও পুদুচেরি) নির্বাচিত সরকার-প্রধান। ভারতের সংবিধান অনুসারে, রাজ্যপাল হলেন রাজ্যের নিয়মতান্ত্রিক প্রধান। কিন্তু প্রকৃত শাসনক্ষমতা সংশ্লিষ্ট রাজ্যের মুখ্যমন্ত্রীর হাতে ন্যস্ত থাকে। রাজ্যের বিধানসভা নির্বাচনের পর রাজ্যপাল সাধারণত সংখ্যাগরিষ্ঠ আসনে জয়ী দলকে (বা জোটকে) সরকার গঠনের জন্য আহ্বান জানান। তিনিই মুখ্যমন্ত্রীকে নিয়োগ ও শপথবাক্য পাঠ করান। মুখ্যমন্ত্রী ও তাঁর মন্ত্রিসভা বিধানসভার কাজে নিজের কাজকর্মের জন্য যৌথভাবে দায়ী থাকেন। ওয়েস্টমিনিস্টার ধাঁচের সংসদীয় ব্যবস্থায়, বিধানসভার আস্থা অর্জনে সক্ষম মুখ্যমন্ত্রীর মেয়াদ বিধানসভার পাঁচ বছরের মেয়াদের সমান (শুধুমাত্র জম্মু ও কাশ্মীর বিধানসভার মেয়াদ ছয় বছর) হয়। মুখ্যমন্ত্রীর কার্যকালের মেয়াদের সংখ্যা নির্দিষ্ট সীমায় আবদ্ধ নয়। মুখ্যমন্ত্রী রাজ্য সরকারের মন্ত্রিসভার প্রধান। কোনও কোনও ক্ষেত্রে একজন উপমুখ্যমন্ত্রী তাঁকে সহায়তা করেন। বিধানসভা নির্বাচনের পরে নতুন বিধানসভা গঠন ও নতুন মন্ত্রিসভার শপথগ্রহণের পূর্বে মুখ্যমন্ত্রী আনুষ্ঠানিকভাবে পদত্যাগ করেন। এরপর রাজ্যপাল নতুন মুখ্যমন্ত্রীকে নিয়োগ করার আগে পর্যন্ত প্রাক্তন মুখ্যমন্ত্রীই "তত্ত্বাবধায়ক" মুখ্যমন্ত্রীর দায়িত্ব পালন করেন। বিধানসভায় মুখ্যমন্ত্রী আস্থা অর্জনে ব্যর্থ হলে রাজ্যপাল পরবর্তী পদক্ষেপ গ্রহণের আগেও মুখ্যমন্ত্রী এই দায়িত্ব পালন করে থাকেন। তবে এই পদটি সাংবিধানভাবে সংজ্ঞায়িত নয় বলে তত্ত্ববধায়ক মুখ্যমন্ত্রী একজন ক্ষমতাসীন মুখ্যমন্ত্রীর সকল অধিকারই উপভোগ করেন। তবে কোনও গুরুত্বপূর্ণ নীতি বা সিদ্ধান্ত তিনি তাঁর স্বল্পকালীন মেয়াদে গ্রহণ করবেন, এটাই আশা করা হয়। Constitution of India, Article 173 Durga Das Basu. Introduction to the Constitution of India. 1960. 20th Edition, 2011 Reprint. pp. 241, 245. LexisNexis Butterworths Wadhwa Nagpur. আইএসবিএন ৯৭৮-৮১-৮০৩৮-৫৫৯-৯. "Caretaker chief minister is just a placeholder, say experts"। The Times of India। ১২ ফেব্রুয়ারি ২০১৭।
মধুপুর রাণী ভবানী মডেল উচ্চ বিদ্যালয়

মধুপুর রাণী ভবানী মডেল-সরকারি উচ্চ বিদ্যালয় বা মধুপুর রাণী ভবানী উচ্চ বিদ্যালয় টাঙ্গাইল জেলার মধুপুর উপজেলায় অবস্থিত একটি উচ্চ বিদ্যালয়। বিদ্যালয়টি ১৯৩৯ সালে প্রতিষ্ঠিত হয়। ২০১৭ সালে বিদ্যালয়টিকে জাতীয়করণ করা হয়। বিদ্যালয়টি মধুপুর বাস স্ট্যান্ড থেকে এক কিলোমিটার, টাঙ্গাইল, ময়মনসিংহ ও জামালপুর জেলা সদর থেকে ৪৫ কিলোমিটার এবং ঢাকা শহর থেকে ১৩৫ কিলোমিটার দূরে অবস্থিত। বিদ্যালয়টি টাঙ্গাইল-ময়মনসিংহ মহাসড়কের পাশে অবস্থিত। মধুপুর রানী ভবানী মডেল উচ্চ বিদ্যালয়ের ২০০৭-২০১০ সালের মাধ্যমিক স্কুল সার্টিফিকেট স্তরের পরীক্ষার জন্য ফলাফলগুলি নিম্নরূপ: বিদ্যালয়ের ভিডিও বিদ্যালয়ের চিত্র "এবার জাতীয়করণ হচ্ছে ৭৩টি মাধ্যমিক বিদ্যালয়"। কালের কণ্ঠ। ১১ জুলাই ২০১৭। সংগ্রহের তারিখ ২২ ফেব্রুয়ারি ২০১৯।  উইকিমিডিয়া কমন্সে মধুপুর রাণী ভবানী মডেল উচ্চ বিদ্যালয় সংক্রান্ত মিডিয়া রয়েছে।
হুটু

হুটু /ˈhuːtuː/ (ইংরেজি ভাষায়: Hutu) একটি জাতিগোষ্ঠী যারা মধ্য আফ্রিকার গ্রেট লেক এলাকায় বসবাস করে। এ জনগোষ্ঠীর লোকজন প্রধানত রুয়ান্ডা, পূর্ব ডেমোক্রাটিক রিপাবলিক অব কঙ্গো ও বুরুন্ডি-তে বাস করে। এরা আবাহুটু নামেও পরিচিত। Information on the Army for the Liberation of Rwanda (Armée pour la libération du Rwanda), FAS.org Living with Rwanda's Hutu Rebels, BBC
টুট্‌সি

টুট্‌সি মধ্য আফ্রিকার একটি জাতিগোষ্ঠী যারা মূলত রুয়ান্ডা ও বুরুন্ডি-তে বাস করে। এই অঞ্চলে বসবাসকারী তিনটি বৃহৎ জাতিগোষ্ঠীর একটি হল টুট্‌সি জাতি। অন্য দুটি হল হুটু ও টোয়া। হিউমান রাইট্‌স ওয়াচ নামের মানবাধিকার সংস্থার একটি প্রতিবেদনে বলা হয়েছে ১৯৯৪ সালে রুয়ান্ডার গণহত্যায় টুট্‌সিদের ৭৭% মানুষকে মেরে ফেলা হয়েছিল। বর্তমানে রুয়ান্ডার ক্ষমতায় টুট্‌সিরাই আছে। কিন্তু তারা নিজেদেরকে টুট্‌সি হিসেবে আলাদা পরিচয় দেয় না। Rwanda history A personal note by a Tutsi academic A case study of the conflict between Tutsi and Hutu A traveler learns about the Hutu and Tutsi conflict and reflects on it The International Criminal Tribunal for Rwanda (the status and judgments of all cases before the ICTR are available here)